**Anholt Borgerforening**

**Referat fra bestyrelsesmøde den 28. januar 2020**

**Dagsorden:**

1. **Underskrivelse af referat fra mødet den 13. november 2019**
2. **Generalforsamling 2020**
	1. **Bestyrelsens beretning**
	2. **Regnskab 2019**
	3. **Indkomne forslag**
3. **Status på projektet "Nye naboer - mere ø-liv"**
4. **Norddjurs Kommunes forslag til lokalplan 094-707 Anholt Havn**
5. **Henvendelse til ø-kommuner fra LAG-Småøer**
6. **Turismen på Anholt/Anholt som grøn og bæredygtig ø**
7. **Dark Sky Anholt**
8. **Eventuelt**

**a. Årets ø?**

**b. ”Tro og love”-erklæringer**

1. **Næste møde**

**Ad 1. Underskrivelse af referat fra mødet den 13. november 2019**

Referatet blev underskrevet af de tilstedeværende.

**Ad 2. Generalforsamling 2020**

**Ad 2a. Bestyrelsens beretning**

Det blev aftalt, at kassereren laver udkast til Bestyrelsens beretning 2019.

**Ad 2b. Regnskab 2019**

Regnskabet blev gennemgået og godkendt. Underskrives på næste møde.

Ad 2c. **Indkomne forslag**

Jørgen Nielsen har fremsendt forslag til vedtægtsændringer om afholdelse af generalforsamling. Kassereren har sammen med Jørgen Nielsen indsat forslaget i vedtægternes §5, så det kan fremlægges for generalforsamlingen.

Forslaget vil sammen med eventuelle andre forslag lægges på hjemmesiden en uge før generalforsamlingen.

**Ad 3. Status på projektet "Nye naboer - mere ø-liv"**

Birgitte Dahl deltager i bosætningsseminar den 7. marts 2020. Hun laver et oplæg om, hvordan Anholt Borgerforening er lykkedes med at samle folk om projekter som kystsikringen og fibernettet.

Næste projekt kunne være et projekt med at få flere lejeboliger på Anholt. Formanden undersøger, om det er muligt mod en mindre betaling at få 2-3 arkitekter til at skitsere 3-4 boliger.

**Ad 4. Norddjurs Kommunes forslag til lokalplan 094-707 Anholt Havn**

Forslag til lokalplan 094-707 for Anholt Havn og kommuneplantillæg 16 til kommuneplan 2017 er offentliggjort den 23. januar 2020. Bemærkninger og ændringsforslag skal være kommunen i hænde senest den 19. marts 2020. Klagefristen mht. at klage over, at kommunen har bestemt, at der ikke skal udarbejdes miljøvurdering, er 4 uger (senest den 23. februar 2020).

Birgitte Dahl lægger lokalplanforslaget mv. på hjemmesiden, og det mailes rundt til medlemmerne.

Lokalplanforslaget og kommunetillægget er mere vidtrækkende end det, der var opbakning til på et borgermøde i efteråret 2018. Da det kan være grobund for rygtedannelser og splittelse på øen, er det uhyre vigtigt, at kommunen stiller op på et borgermøde inden for høringsfristen. Formanden har derfor bedt borgmester Jan Petersen om at finde datoer for et borgermøde på Anholt med embedsmænd og politikere.

**Ad 5. Henvendelse til ø-kommuner fra LAG-Småøer**

Anholt Borgerforening vil henvende sig til Norddjurs Kommune om at støtte LAG-småøerne, når ansøgningen fra LAG kommer.

**Ad 6. Turismen på Anholt/Anholt som grøn og bæredygtig ø**

Det blev aftalt, at bestyrelsen på generalforsamlingen under eventuelt undersøger stemningen/interessen for et debatmøde om, hvad Anholt vil med turisme. Det vil være fint at inddrage sommerhusejere i debatten om øens fremtid.

Norddjurs Kommune har afsat 50.000 kr. til en grøn og bæredygtig ø. På næste kontaktudvalgsmøde skal det præciseres nærmere, hvad pengene skal bruges til. Bestyrelsen har behov for at kende indholdet i en partnerskabsaftale, inden den kan behandle emnet.

**Ad 7. Dark Sky Anholt**

Laurits Møbjerg havde inden mødet fremsendt materiale fra Dark Sky om gadebelysningen på Anholt. Formanden udfærdiger et brev til Dark Sky v. Laurits Møbjerg om, at Anholt Borgerforening bakker op om, at gadebelysningen på Anholt lever op til IDA, som beskrevet af Dark Sky.

8. **Eventuelt**

**8a. Årets ø?**

Kirsten Østergaard skriver et udkast til ansøgning om at blive årets ø.

**8b. “Tro og love”- erklæringer**

”Tro og love”-erklæringerne, der blev vedtaget på færgefartudvalgsmødet i december 2019, er endnu ikke taget i brug. Der rykkes for en forklaring på næste færgefartudvalgsmøde den 6. marts 2020.

**Ad 9. Næste møde**

Næste møde blev aftalt til: Mandag d. 17. februar 2020 kl. 19:00

***Liselotte Sørensen Kirsten Rasmussen Poul Jessen-Klixbüll***

 ***Birgitte Dahl Jeppesen Hans Jørgen Lassen Gyrite Andersen***

 ***Set: Laurits Møbjerg***